ddrg/super_eurlex huggingface dataset:
C 255/31

Sodba Splošnega sodišča z dne 6. junija 2019 – EIB/Sirija

(Zadeva T-539/17) (1)

(Arbitražna klavzula - Posojilna pogodba „Al Thawra“ št. 16405 - Neizpolnitev pogodbe - Vračilo plačanih zneskov - Zamudne obresti - Postopek z zamudno sodbo)

(2019/C 255/40)

Jezik postopka: angleščina

Stranki

Tožeča stranka: Evropska investicijska banka (zastopniki: sprva P. Chamberlain, T. Gilliams, F. Oxangoiti Briones in J. Shirran, nato F. Oxangoiti Briones, J. Klein in J. Shirran, agenti, skupaj z D. Artsom, odvetnikom, in T. Cusworthom, solicitor)

Tožena stranka: Sirska arabska republika

Predmet

Predlog na podlagi člena 272 PDEU, naj se Sirski arabski republiki naloži plačilo zneskov, dolgovanih v zvezi s posojilno pogodbo „Al Thawra“ št. 16405, skupaj z zamudnimi obrestmi.

Izrek

1. Sirska arabska republika mora Evropski uniji, ki jo zastopa Evropska investicijska banka (EIB), vrniti zneske 404 792,06 EUR, 954 331,07 britanskih funtov (GBP), 29 130 433,00 japonskih jenov (JPY) in 1 498 184,58 ameriških dolarjev (USD).

2. K tem zneskom se prištejejo zamudne obresti po letni obrestni meri 4,52 % od glavnice in od pogodbenih obresti od 9. avgusta 2017 dalje do dne plačila.

3. V preostalem delu se tožba zavrne.

4. Sirski arabski republiki se naloži plačilo stroškov.

(1) UL C 369, 30.10.2017.
2.

K temu znesku se prištejejo zamudne obresti, izračunane na podlagi metode iz člena 3(2) posojilne pogodbe „Port of Tartous“ št. 22057, ki je bila med EIB in Sirsko arabsko republiko sklenjena 22. maja 2003 ter spremenjena 17. maja 2006, 21. maja 2007 in 10. julija 2008, od glavnice in od pogodbenih obresti od 9. avgusta 2017 dalje do dne plačila.
C 213/28

Sodba Splošnega sodišča z dne 7. maja 2019 – Nemčija/Komisija

(Zadeva T-239/17) (1)

(EKJS in EKSRP - Odhodki, izključeni iz financiranja - Odhodki Nemčije - Pavšalni finančni popravek, ki se uporabi iz naslova nezadostne pogostosti ključnih kontrol - Obveznost letnega izračuna in knjiženja obresti - Člena 31 in 32 Uredbe (ES) št. 1290/2005 - Člen 6(h) Uredbe (ES) št. 885/2006 - Obveznost obrazložitve - Sorazmernost)

(2019/C 213/27)

Jezik postopka: nemšđčina

Stranki

Tožeča stranka: Zvezna republika Nemčija (zastopnika: sprva D. Klebs in T. Henze, nato D. Klebs, agenta)

Tožena stranka: Evropska komisija (zastopnika: D. Triantafyllou, in M. Zalewski, agenta)

Predmet

Predlog na podlagi člena 263 PDEU za razglasitev delne ničnosti Izvedbenega sklepa Komisije (EU) 2017/264 z dne 14. februarja 2017 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2017, L 39, str. 12) v delu, v katerem se nanaša na Zvezno republiko Nemčijo.

Izrek

1. Tožba se zavrne.

2. Zvezna republika Nemčija nosi svoje stroške in stroške Evropske komisije.

(1) UL C 195, 19.6.2017.
C 172/31

Sodba Splošnega sodišča z dne 29. marca 2019 – All Star/EUIPO – Carrefour Hypermarchés (Oblika podplata čevlja)

(Zadeva T-611/17) (1)

(Znamka Evropske unije - Postopek za ugotovitev ničnosti - Tridimenzionalna znamka Evropske unije - Oblika podplata čevlja - Splošno znana dejstva - Obveznost obrazložitve - Pravica do obrambe - Člen 75 Uredbe (ES) št. 207/2009 (postal člen 94(1) Uredbe (EU) 2017/1001) - Absolutni razlog za zavrnitev - Neobstoj razlikovalnega učinka - Člen 7(1)(b) Uredbe št. 207/2009 (postal člen 7(1)(b) Uredbe 2017/1001) - Razlikovalni učinek, pridobljen z uporabo - Člen 7(3) in člen 52(2) Uredbe št. 207/2009 (postala člen 7(3) in člen 59(2) Uredbe 2017/1001) - Zavrnitev predloga za izvedbo obravnave pred odborom za pritožbe - Člen 77 Uredbe št. 207/2009 (postal člen 96(1) Uredbe 2017/1001))

(2019/C 172/43)

Jezik postopka: francoščina

Stranke

Tožeča stranka: All Star CV (Beaverton, Oregon, Združene države) (zastopniki: R. Kunze in G. Würtenberger, odvetnika, ter S. Malynicz, QC)

Tožena stranka: Urad Evropske unije za intelektualno lastnino (zastopnik: V. Ruzek, agent)

Druga stranka pred odborom za pritožbe pri EUIPO, intervenientka v postopku pred Splošnim sodiščem: Carrefour Hypermarchés (Évry, Francija) (Zastopnik: C. Verneret, odvetnik)

Predmet

Tožba zoper odločbo četrtega odbora za pritožbe pri EUIPO z dne 27. junija 2017 (zadeva R 952/2014-4) v zvezi s postopkom za ugotovitev ničnosti med družbama Carrefour Hypermarchés in All Star.

Izrek

1. Tožba se zavrne.

2. Družbi All Star CV se naloži plačilo stroškov.

(1) UL C 374, 6.11.2017.
C 122/15

Sodba Splošnega sodišča z dne 12. februarja 2019 – Hércules Club de Fútbol/Komisija

(Zadeva T-134/17) (1)

(Dostop do dokumentov - Uredba (ES) št. 1049/2001 - Dokumenti v zvezi s postopkom nadzora državnih pomoči - Zavrnitev dostopa - Litispendenca - Izjema glede varstva namena inšpekcij, preiskav in revizij - Izjema glede varstva poslovnih interesov tretjih strank - Obveznost konkretnega in posamičnega preizkusa - Prevladujoč javni interes)

(2019/C 122/16)

Jezik postopka: španščina

Stranki

Tožeča stranka: Hércules Club de Fútbol, SAD (Alicante, Španija) (zastopnika: S. Rating in Y. Martínez Mata, odvetnika)

Tožena stranka: Evropska komisija (zastopnika: J. Baquero Cruz, G. Luengo in P. Němečková, agenti)

Predmet

Predlog na podlagi člena 263 PDEU za razglasitev ničnosti Sklepa Komisije C(2017) 736 final z dne 2. februarja 2017, s katerim je bil Hércules Club de Fútbol zavrnjen dostop do dokumentov v zvezi s postopkom nadzora državnih pomoči SA.363872.

Izrek

1. Tožba se zavrne.

2. Hércules Club de Fútbol, SAD se naloži plačilo stroškov vključno s stroški postopka za izdajo začasne odredbe.

(1) UL C 144, 8.5.2017.
C 155/42

Sodba Splošnega sodišča z dne 21. marca 2019 – Pan/EUIPO – Entertainment One UK (TOBBIA)

(Zadeva T-777/17) (1)

(Znamka Evropske unije - Postopek za ugotovitev ničnosti - Figurativna znamka Evropske unije TOBBIA - Prejšnja figurativna znamka Evropske unije Peppa Pig - Relativni razlog za zavrnitev - Verjetnost zmede - Člen 8(1)(b) in člen 53(1)(a) Uredbe (ES) št. 207/2009 (postala člen 8(1)(b) in člen 60(1)(a) Uredbe (EU) 2017/1001))

(2019/C 155/50)

Jezik postopka: angleščina

Stranke

Tožeča stranka: Xianhao Pan (Rim, Italija) (zastopnik: M. Oliva, avocat)

Tožena stranka: Urad Evropske unije za intelektualno lastnino (zastopnika: D. Walicka in A. Folliard-Monguiral, agenta)

Druga stranka pred odborom za pritožbe, intervenientka v postopku pred Splošnim sodiščem: Entertainment One UK Ltd (London, Združeno kraljestvo) (zastopnika: J. Guise, L. Cassidy in N. Rose, solicitors)

Druga stranka pred odborom za pritožbe pri EUIPO: Astley Baker Davies Ltd (London, Združeno kraljestvo)

Predmet

Tožba zoper odločbo prvega odbora za pritožbe pri EUIPO z dne 14. septembra 2017 (zadeva R 1776/2016-1) v zvezi s postopkom za ugotovitev ničnosti med družbama Entertainment One UK in Astley Baker Davies na eni strani ter P. Xianhaom na drugi strani.

Izrek

1. Tožba se zavrne.

2. Xianhao Pan nosi stroške postopka.

(1) UL C 22, 22.1.2018.
Sodba Splošnega sodišča z dne 30. januarja 2019 – Stavytskyi/Svet

(Zadeva T-290/17) (1)

((Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere se uporabi zamrznitev sredstev in gospodarskih virov - Ohranitev imena tožeče stranke na seznamu - Obveznost obrazložitve - Ugovor nezakonitosti - Načelo sorazmernosti - Pravna podlaga - Očitna napaka pri presoji - Načelo ne bis in idem))

(2019/C 103/35)

Jezik postopka: angleščina

Stranke

Tožeča stranka: Edward Stavytskyi (Bruselj, Belgija) (zastopniki: J. Grayston, solicitor, P. Gjørtler, G. Pandey in D. Rovetta, odvetniki)

Tožena stranka: Svet Evropske unije (zastopnika: V. Piessevaux in J.-P. Hix, agenta)

Intervenientka v podporo tožene stranke: Evropska komisija (zastopnika: E. Paasivirta in L. Baumgart, agenta)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2017/381 z dne 3. marca 2017 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2017, L 58, str. 34) in Izvedbene uredbe Sveta (EU) 2017/374 z dne 3. marca 2017 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2017, L 58, str. 1), v delu, v katerem je bilo ime tožeče stranke ohranjeno na seznamu oseb, subjektov in organov, za katere se uporabljajo ti omejevalni ukrepi.

Izrek

1. Sklep Sveta (SZVP) 2017/381 z dne 3. marca 2017 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2017/374 z dne 3. marca 2017 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem je bilo ime Edwarda Stavytskyija ohranjeno na seznamu oseb, subjektov in organov, za katere se uporabljajo ti omejevalni ukrepi.

2. Svet Evropske unije nosi poleg svojih stroškov tudi stroške, ki so nastali E. Stavytskyiju.

3. Evropska komisija nosi svoje stroške.

(1) UL C 231, 17.7.2017.
3.

Družbi Turbo-K International Ltd in Turbo-K Ltd nosita vsaka svoje stroške in vsaka polovico stroškov, ki so nastali Uradu Evropske unije za intelektualno lastnino (EUIPO).
C 72/29

Sodba Splošnega sodišča z dne 6. decembra 2018 – Fifth Avenue Entertainment/EUIPO – Commodore Entertainment (THE COMMODORES)

(Zadeva T-459/17) (1)

((Znamka Evropske unije - Postopek z ugovorom - Prijava besedne znamke Evropske unije THE COMMODORES - Prejšnji neregistrirani znak Commodores - Člen 8(4) Uredbe (ES) št. 207/2009 (postal člen 8(4) Uredbe (EU) 2017/1001) - Relativni razlog za zavrnitev - Napotitev na nacionalno pravo, ki ureja prejšnjo znamko - Ureditev tožbe zaradi zavajajočega označevanja (action for passing off)))

(2019/C 72/37)

Jezik postopka: angleščina

Stranke

Tožeča stranka: Fifth Avenue Entertainment LLC (Orlando, Florida, Združene države) (zastopnika: B. Brandreth, barrister, in D. Cañadas Arcas, odvetnica)

Tožena stranka: Urad Evropske unije za intelektualno lastnino (zastopnika: H. O’Neill in S. Bonne, agenta)

Druga stranka pred odborom za pritožbe pri EUIPO, intervenientka v postopku pred Splošnim sodiščem: Commodore Entertainment Corp. (Saint Paul, Minnesota, Združene države) (zastopnika: J. Mellor, QC, in J. Whelan, solicitor)

Predmet

Tožba zoper odločbo petega odbora za pritožbe pri EUIPO z dne 22. maja 2017 (zadeva R 851/2016-5), v zvezi s postopkom z ugovorom med družbama Commodore Entertainment in Fifth Avenue Entertainment.

Izrek

1. Odločba petega odbora za pritožbe pri Uradu Evropske unije za intelektualno lastnino (EUIPO) z dne 22. maja 2017 (zadeva R 851/2016-5) se razveljavi.

2. EUIPO nosi svoje stroške in stroške Fifth Avenue Entertainment LLC.

3. Commodore Entertainment Corp. nosi svoje stroške.

(1) UL C 309, 18.9.2017.
Sodba Splošnega sodišča z dne 23. novembra 2018 – Foundation for the Protection of the Traditional Cheese of Cyprus named Halloumi/EUIPO-Papouis Dairies(Papouis Halloumi)

(Zadeva T-702/17) (1)

((Znamka Evropske unije - Postopek z ugovorom - Prijava figurativne znamke Evropske unije Papouis Halloumi - Prejšnja kolektivna besedna znamka Evropske unije HALLOUMI - Relativni razlog za zavrnitev - Podobnost znakov - Člen 8(1)(b)Uredbe (ES) št. 207/2009 (postal člen 8(1)(b)Uredbe (EU) 2017/1001)))

(2019/C 44/51)

Jezik postopka: angleščina

Stranke

Tožeča stranka: Foundation for the Protection of the Traditional Cheese of Cyprus named Halloumi (Nikozija, Ciper) (zastopnika: S. Malynicz, QC, in V. Marsland, solicitor)

Tožena stranka: Urad Evropske unije za intelektualno lastnino (zastopnika: D. Gája in D. Walicka, agenta)

Druga stranka pred odborom EUIPO za pritožbe, intervenientka v postopku pred Splošnim sodiščem: Papouis Dairies Ltd (Nikozija) (zastopnik: N. Korogiannakis, odvetnik)

Predmet

Tožba zoper odločbo četrtega odbora EUIPO za pritožbe z dne 3. avgusta 2017 (zadeva R 2782/2014-4) v zvezi s postopkom z ugovorom med združenjem Foundation for the Protection of the Traditional Cheese of Cyprus named Halloumi in družbo Papouis Dairies.

Izrek

1. Odločba četrtega odbora Urada Evropske unije za intelektualno lastnino (EUIPO) za pritožbe z dne 3. avgusta 2017 (zadeva R 2782/2014-4) v zvezi s postopkom z ugovorom med združenjem Foundation for the Protection of the Traditional Cheese of Cyprus named Halloumi in družbo Papouis Dairies Ltd se razveljavi.

2. EUIPO nosi poleg svojih stroškov tudi stroške, ki so nastali združenju Foundation for the Protection of the Traditional Cheese of Cyprus named Halloumi.

3. Družba Papouis Dairies nosi svoje stroške.

(1) UL C 424, 11.12.2017.
C 436/41

Sodba Splošnega sodišča z dne 18. oktobra 2018 – FCA US/EUIPO – Busbridge (VIPER)

(Zadeva T-109/17) (1)

((„Znamka Evropske unije - Postopek za ugotovitev ničnosti - Besedna znamka Evropske unije VIPER - Prejšnja nacionalna besedna znamka VIPER - Resna in dejanska uporaba prejšnje znamke - Proizvodi, za katere se je prejšnja znamka uporabljala - Obseg uporabe prejšnje znamke - Člen 57(2) in (3) Uredbe (ES) št. 207/2009 (postal člen 64(2) in (3) Uredbe (EU) 2017/1001)“))

(2018/C 436/58)

Jezik postopka: angleščina

Stranke

Tožeča stranka: FCA US LLC (City of Auburn Hills, Michigan, Združene države) (zastopnik: C. Morcom, QC)

Tožena stranka: Urad Evropske unije za intelektualno lastnino (zastopnik: D. Hanf, agent)

Druga stranka v postopku pred odborom za pritožbe, intervenientka pred Splošnim sodiščem: Robert Dennis Busbridge (Hookwood, Združeno kraljestvo)

Predmet

Tožba zoper odločbo prvega odbora za pritožbe pri EUIPO z dne 1. decembra 2016 (zadeva R 554/2016-1) glede postopka za ugotovitev ničnosti med R. D. Busbridgeom in družbo FCA US.

Izrek

1. Tožba se zavrne.

2. Družba FCA US LLC nosi stroške postopka.

(1) UL C 121, 18.4.2017.
Zadeva T-218/17: Sodba Splošnega sodišča z dne 29. junija 2018 – HF/Parlament (Javni uslužbenci – Pogodbeni uslužbenci – Člen 24 Kadrovskih predpisov – Prošnja za pomoč – Člen 12a Kadrovskih predpisov – Psihično nasilje – Svetovalni odbor za obravnavo pritožb zaradi nadlegovanja in preprečevanje nadlegovanja na delovnem mestu – Odločba o zavrnitvi prošnje za pomoč – Pravica do izjave – Načelo kontradiktornosti – Zavrnitev posredovanja mnenja posvetovalnega odbora in poročila o zaslišanju prič – Trajanje upravnega postopka – Razumen rok)

Sodba Splošnega sodišča z dne 29. junija 2018 – HF/Parlament

(Zadeva T-218/17) ( 1 )

„(Javni uslužbenci — Pogodbeni uslužbenci — Člen 24 Kadrovskih predpisov — Prošnja za pomoč — Člen 12a Kadrovskih predpisov — Psihično nasilje — Svetovalni odbor za obravnavo pritožb zaradi nadlegovanja in preprečevanje nadlegovanja na delovnem mestu — Odločba o zavrnitvi prošnje za pomoč — Pravica do izjave — Načelo kontradiktornosti — Zavrnitev posredovanja mnenja posvetovalnega odbora in poročila o zaslišanju prič — Trajanje upravnega postopka — Razumen rok)“

Stranki

Tožeča stranka: HF (zastopnica: A. Tymen, avocat)

Tožena stranka: Evropski parlament (zastopnici: E. Taneva in M. Ecker, agentki)

Predmet

Predlog na podlagi člena 270 PDEU za, prvič, razglasitev ničnosti odločbe Parlamenta z dne 3. junija 2016, s katero je organ, pristojen za sklepanje pogodb o zaposlitvi pri tej instituciji, zavrnil prošnjo za pomoč, ki jo je tožeča stranka vložila 11. decembra 2014, in drugič, za povrnitev škode, ki naj bi tožeči stranki nastala zaradi nezakonitosti, ki jih je ta organ storil pri obravnavanju navedene prošnje za pomoč.

Izrek

1. Tožba se zavrne.

2. Evropski parlament nosi svoje stroške in četrtino stroškov, ki so nastali HF.

3. HF nosi tri četrtine svojih stroškov.

( 1 ) UL C 178, 6.6.2017.
Zadeva T-302/17: Sodba Splošnega sodišča z dne 29. maja 2018 – Sata/EUIPO – Zhejiang Rongpeng Air Tools (6000) (Znamka Evropske unije — Postopek za ugotovitev ničnosti — Besedna znamka Evropske unije 6000 — Absolutni razlog za zavrnitev — Opisnost — Člen 52(1)(a) in (b) Uredbe (ES) št. 207/2009 (postal člen 59(1)(a) in (b) Uredbe (EU) 2017/1001) — Člen 7(1)(c) Uredbe št. 207/2009 (postal člen 7(1)(c) Uredbe 2017/1001) — Enako obravnavanje — Načelo dobrega upravljanja — Obveznost obrazložitve)

Sodba Splošnega sodišča z dne 29. maja 2018 – Sata/EUIPO – Zhejiang Rongpeng Air Tools (6000)

(Zadeva T-302/17) ( 1 )

„(Znamka Evropske unije — Postopek za ugotovitev ničnosti — Besedna znamka Evropske unije 6000 — Absolutni razlog za zavrnitev — Opisnost — Člen 52(1)(a) in (b) Uredbe (ES) št. 207/2009 (postal člen 59(1)(a) in (b) Uredbe (EU) 2017/1001) — Člen 7(1)(c) Uredbe št. 207/2009 (postal člen 7(1)(c) Uredbe 2017/1001) — Enako obravnavanje — Načelo dobrega upravljanja — Obveznost obrazložitve)“

Stranke

Tožeča stranka: Sata GmbH & Co. KG (Kornwestheim, Nemčija) (zastopnik: M.-C. Simon, avocat)

Tožena stranka: Urad Evropske unije za intelektualno lastnino (zastopnik: D. Hanf, agent)

Druga stranka pred odborom za pritožbe, intervenientka v postopku pred Splošnim sodiščem: Zhejiang Rongpeng Air Tools Co. Ltd (Pengjie Town, Kitajska) (zastopnika: S. Fröhlich in M. Hartmann, avocats)

Predmet

Tožba zoper odločbo četrtega odbora za pritožbe pri EUIPO z dne 8. marca 2017 (zadeva R 656/2016-4) v zvezi s postopkom za ugotovitev ničnosti med družbama Zhejiang Rongpeng Air Tools in Sata.

Izrek

1. Tožba se zavrne.

2. Družbi Sata GmbH & Co. KG se naloži plačilo stroškov.

( 1 ) UL C 231, 17.7.2017.
Zadeva T-220/17: Sodba Splošnega sodišča z dne 26. aprila 2018 – Pfalzmarkt für Obst und Gemüse/EUIPO (100 % Pfalz) (Znamka Evropske unije — Prijava figurativne znamke Evropske unije 100 % Pfalz — Relativni razlog za zavrnitev — Člen 7(1)(c) Uredbe (ES) št. 207/2009 (postal člen 7(1)(c) Uredbe (EU) 2017/1001) — Obveznost obrazložitve — Člen 75 Uredbe št. 207/2009 (postal člen 94 Uredbe 2017/1001))

Sodba Splošnega sodišča z dne 26. aprila 2018 – Pfalzmarkt für Obst und Gemüse/EUIPO (100 % Pfalz)

(Zadeva T-220/17) ( 1 )

„(Znamka Evropske unije — Prijava figurativne znamke Evropske unije 100 % Pfalz — Relativni razlog za zavrnitev — Člen 7(1)(c) Uredbe (ES) št. 207/2009 (postal člen 7(1)(c) Uredbe (EU) 2017/1001) — Obveznost obrazložitve — Člen 75 Uredbe št. 207/2009 (postal člen 94 Uredbe 2017/1001))“

Stranki

Tožeča stranka: Pfalzmarkt für Obst und Gemüse eG (Mutterstadt, Nemčija) (zastopnika: C. Gehweiler in C. Weber, odvetnika)

Tožena stranka: Urad Evropske unije za intelektualno lastnino (zastopnici: A. Söder in D. Walicka, agentki)

Predmet

Tožba zoper odločbo prvega odbora za pritožbe pri EUIPO z dne 7. februarja 2017 (zadeva R 1549/2016-1) v zvezi z registracijo figurativnega znaka 100 % Pfalz ot znamke Evropske unije.

Izrek

1. Tožba se zavrne.

2. Družbi Pfalzmarkt für Obst und Gemüse eG se naloži plačilo stroškov.

( 1 ) UL C 178, 6.6.2017.
SL Uradni list Evropske unije C 123/18

Sodba Splošnega sodišča z dne 20. februarja 2018 – Kwang Yang Motor/EUIPO – Schmidt (CK1)

(Zadeva T-45/17) (1)

((Znamka Evropske unije - Postopek z ugovorom - Prijava besedne znamke Evropske unije CK1 - Prejšnja figurativna znamka Evropske unije CK - Relativni razlog za zavrnitev - Verjetnost zmede - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001)))

(2018/C 123/24)

Jezik postopka: angleščina

Stranke

Tožeča stranka: Kwang Yang Motor Co., Ltd (Kaohsiung, Tajvan) (zastopnika: A. González Hähnlein in A. Kleinheyer, odvetnika)

Tožena stranka: Urad Evropske unije za intelektualno lastnino (zastopnika: J. Crespo Carrillo in D. Walicka, agenta)

Druga stranka v postopku pred odborom za pritožbe pri EUIPO, intervenient v postopku pred Splošnim sodiščem: Udo Schmidt (Reken, Nemčija) (zastopnika: G. Rother in J. Vogtmeier, odvetnika)

Predmet

Tožba zoper odločbo drugega odbora za pritožbe pri EUIPO z dne 2. novembra 2016 (zadeva R 2193/2015-2) v zvezi s postopkom z ugovorom med U. Schmidtom in družbo Kwang Yang Motor.

Izrek

1. Tožba se zavrne.

2. Družbi Kwang Yang Motor Co., Ltd se naloži plačilo stroškov.

(1) UL C 78, 13.3.2017.
SL Uradni list Evropske unije C 161/50

Sodba Splošnega sodišča z dne 22. marca 2018 – Safe Skies/EUIPO – Travel Sentry (TSA LOCK)

(Zadeva T-60/17) (1)

((Znamka Evropske unije - Postopek za ugotovitev ničnosti - Besedna znamka Evropske unije TSA LOCK - Absolutni razlog za zavrnitev - Razlikovalni učinek - Neopisnost - Člen 7(1)(b), (c) in (g), Uredbe (ES) št. 207/2009 (postal člen 7(1)(b), (c) in (g) Uredbe (EU) 2017/1001)))

(2018/C 161/55)

Jezik postopka: angleščina

Stranke

Tožeča stranka: Safe Skies LLC (New York, New York, Združene države) (zastopnica: V. Schwepler, odvetnica)

Tožena stranka: Urad Evropske unije za intelektualno lastnino (zastopnica: A. Söder, agentka)

Druga stranka pred odborom za pritožbe, intervenientka v postopku pred Splošnim sodiščem: Travel Sentry, Inc. (Windermere, Florida, Združene države) (zastopnika: J. L. Gracia Albero in V. Torelli, odvetnika)

Predmet

Tožba zoper odločbo četrtega odbora za pritožbe pri EUIPO z dne 24. novembra 2016 (zadeva R 233/2016-4) v zvezi s postopkom za ugotovitev ničnosti med družbama Safe Skies in Travel Sentry.

Izrek

1. Tožba se zavrne.

2. Družbi Safe Skies LLC se naloži plačilo stroškov.

(1) UL C 104, 3.4.2017.
Sodba Splošnega sodišča z dne 12. decembra 2019 – OS/Komisija

(Zadeva T-528/16) (1)

(Javni uslužbenci - Reforma Kadrovskih predpisov in PZDU, ki je začela veljati 1. januarja 2014 - Uredba (EU, Euratom) št. 1023/2013 - Solidarnostna dajatev, ki se uporablja od 1. januarja 2014 - Prekinitev uporabe metode za posodabljanje osebnih prejemkov za leti 2013 in 2014)

(2020/C 36/29)

Jezik postopka: francoščina

Stranke

Tožeča stranka: OS (zastopniki: J.-N. Louis, R. Metz in D. Verbeke, odvetniki)

Tožena stranka: Evropska komisija (zastopnika: G. Gattinara in L. Radu Bouyon, agenta)

Intervenienta v podporo tožene stranke: Evropski parlament (zastopnici: E. Taneva in M. Ecker, agentki), Svet Evropske unije (zastopnika: M. Bauer in R. Meyer, agenta)

Predmet

Predlog na podlagi člena 270 PDEU za razglasitev ničnosti odločbe o določitvi osebnega prejemka tožeče stranke za januar 2014, kot je bila udejanjena v plačilnem listu za navedeni mesec, ki je bil tožeči stranki poslan 13. januarja 2014 in ki naj bi bil prvi plačilni list, pri katerem sta bila zanjo uporabljena člen 65(4) in člen 66a Kadrovskih predpisov, ki izhajata iz člena 1, točki 44 in 46, Uredbe (EU, Euratom) št. 1023/2013 Evropskega parlamenta in Sveta z dne 22. oktobra 2013 (UL 2013, L 287, str. 15), ki določata, da se uporaba metode za posodabljanje osebnih prejemkov za leti 2013 in 2014 prekine ter da se od 1. januarja 2014 uporablja solidarnostna dajatev.

Izrek

1. Tožba se zavrne.

2. OS se naloži plačilo stroškov.

3. Evropski parlament in Svet Evropske unije nosita svoje stroške.

(1) UL C 7, 12.1.2015 (zadeva, sprva vpisana pri Sodišču za uslužbence Evropske unije pod številko F-122/14 in 1. septembra 2016 prenesena na Splošno sodišče Evropske unije).